**โครงการรณรงค์และประชาสัมพันธ์ เพื่อสร้างจิตสำนึกในการอนุรักษ์ทรัพยากรธรรมชาติ**

**ประจำปีงบประมาณ พ.ศ.2563**

1. **หลักการและเหตุผล**

ตามแผนยุทธศาสตร์ชาติ 20 ปี (พ.ศ.2561-2580) แผนพัฒนาเศรษฐกิจและสังคมแห่งชาติ ฉบับที่ 12 (พ.ศ.2560 - 2564) ยุทธศาสตร์ด้านการเติบโตที่เป็นมิตรกับสิ่งแวดล้อมเพื่อการพัฒนาที่ยั่งยืน กล่าวถึงการเติบโตที่เป็นมิตรกับสิ่งแวดล้อมเพื่อการพัฒนาที่ยั่งยืน สนับสนุนและส่งเสริมการผลิตและส่งเสริมการผลิตการบริโภคที่เป็นมิตรกับสิ่งแวดล้อม อีกทั้งนโยบายของรัฐบาลได้เน้นในเรื่องของการบริหารจัดการทรัพยากรธรรมชาติและสิ่งแวดล้อมอย่างยั่งยืน การอนุรักษ์และใช้ประโยชน์จากทรัพยากรชีวภาพและความหลากหลายทางชีวภาพ ประกอบกับนโยบายการพัฒนาจังหวัดยโสธรและ ยุทธศาสตร์การพัฒนาจังหวัดยโสธร โดยมีวิสัยทัศน์“ยโสธรน่าอยู่ การเกษตรปลอดภัย เกษตรอินทรีย์ก้าวไกลสู่สากล” โดยแผนยุทธศาสตร์การพัฒนาจังหวัด และยุทธศาสตร์การพัฒนาอำเภอซึ่งเป็นการวางแผนมีระยะเวลาดำเนินการ 4 ปี (พ.ศ.2561 - 2564) ซึ่งเทศบาลตำบลตาดทองได้นำมากำหนดทิศทางการพัฒนาในด้านสังคม เศรษฐกิจ และสิ่งแวดล้อม เป็นแนวทางการพัฒนาเทศบาลตำบลตาดทองเป็นไปด้วยสอดคล้องกับปัญหาและความต้องการที่แท้จริงของประชาชน พร้อมทั้งระดมความคิดเห็นและความร่วมมือทุกฝ่ายตลอดจนการมีส่วนร่วมของประชาชน เพื่อให้เกิดประสิทธิภาพและเกิดประโยชน์สูงสุด ในการพัฒนาตำบลตาดทอง ประกอบด้วย 8 ยุทธศาสตร์การพัฒนาดังนี้

1.ยุทธศาสตร์การพัฒนาด้านการบริหารจัดการและการเมืองการปกครอง

2.ยุทธศาสตร์การพัฒนาด้านเศรษฐกิจ

3.ยุทธศาสตร์การพัฒนาด้านโครงสร้างพื้นฐาน

4.ยุทธศาสตร์การพัฒนาแหล่งน้ำ

5.ยุทธศาสตร์การพัฒนาด้านการศึกษา ศาสนาและวัฒนธรรม

6.ยุทธศาสตร์การพัฒนาด้านสังคม

7.ยุทธศาสตร์การพัฒนาด้านสาธารณสุข

8.ยุทธศาสตร์การพัฒนาด้านทรัพยากรธรรมชาติและสิ่งแวดล้อม

 ดังนั้นเพื่อเป็นไปตามยุทธศาสตร์การด้านทรัพยากรธรรมชาติและสิ่งแวดล้อมของเทศบาลตำบล ตาดทอง เพื่อสอดคล้องแผนพัฒนาเศรษฐกิจและสังคมแห่งชาติ ฉบับที่ 12 (พ.ศ.2560 - 2564) ยุทธศาสตร์ด้านการเติบโตที่เป็นมิตรกับสิ่งแวดล้อมเพื่อการพัฒนาที่ยั่งยืน เทศบาลตำบลตาดทอง จึงมีแนวคิดการจัดการพื้นที่ชุมชนน่าอยู่มีสิ่งแวดล้อมที่ดี เป็นตำบลที่มีระบบนิเวศน์ที่อุดมสมบูรณ์และคนในชุมชนอนุรักษ์และหวงแหนเป็นการดำเนินการ เพื่อคงไว้ซึ่งทรัพยากรธรรมชาติที่เป็นแหล่งประโยชน์ในพื้นที่ เกิดความสมดุลของระบบนิเวศน์ ตลอดจนสำนักเทศบาลตำบลตาดทองจักต้องเป็นสำนักงานสีเขียว (Green Office) ยกระดับมาตรฐานสำนักงานที่เป็นมิตรกับสิ่งแวดล้อมมากขึ้น มีการใช้ทรัพยากรและพลังงานอย่างคุ้มค่า มีประสิทธิภาพ เพื่อเป็นต้นแบบ และแบบอย่างที่ดีให้แก่ชุมชน จึงมอบหมายให้กองสาธารณสุขและสิ่งแวดล้อม จัดทำโครงการรณรงค์และประชาสัมพันธ์ เพื่อสร้างจิตสำนึกในการอนุรักษ์ทรัพยากรธรรมชาติ ประจำปีงบประมาณ 2563 /2.วัตถุ...

-2-

**๒. วัตถุประสงค์**

2.1 เพื่อมุ่งมั่นในการสร้างความตระหนักในด้านปัญหา เพื่อสร้างจิตสำนึกในการอนุรักษ์ทรัพยากรธรรมชาติอย่างต่อเนื่องและมีประสิทธิภาพ

2.2 เพื่อส่งเสริมคนในชุมชนอนุรักษ์และหวงแหน เพื่อคงไว้ซึ่งทรัพยากรธรรมชาติที่เป็นแหล่งประโยชน์ในพื้นที่

2.3 เพื่อส่งเสริมและสนับสนุนให้ใช้สินค้าและบริการที่เป็นมิตรกับสิ่งแวดล้อม

2.4 เพื่อเผยแพร่และประชาสัมพันธ์ข้อมูลข่าวสารเกี่ยวกับนโยบายสิ่งแวดล้อม ให้กับสาธารณชนหน่วยงานที่เกี่ยวข้องหรือผู้สนใจทราบ

2.5 เพื่อให้เทศบาลตำบลเป็นสำนักงานสีเขียว (Green Office) ยกระดับมาตรฐานสำนักงานที่เป็นมิตรกับสิ่งแวดล้อมมากขึ้น มีการใช้ทรัพยากรและพลังงานอย่างคุ้มค่า มีการจัดการสิ่งแวดล้อม เพื่อป้องกันมลพิษ และปรับปรุงสภาพแวดล้อมในการทำงานให้มีสภาพแวดล้อมที่ดีอย่างต่อเนื่องและมีประสิทธิภาพ เพื่อเป็นต้นแบบ และแบบอย่างที่ดีให้แก่ชุมชน

**3. กิจกรรม**

 3.1 จัดอบรมพนักงานและลูกจ้าง ตลอดจนประชาชนทั่วไป เพื่อสร้างจิตสำนึกในการอนุรักษ์ทรัพยากรธรรมชาติในชุมชน

 3.2 จัดประชุมเพื่อซักซ้อมความเข้าใจในการดำเนินการจัดกิจกรรมตามมาตรฐานสำนักงานสีเขียว (Green Office)

3.3 กิจกรรมการลด ละ เลิกใช้พลาสติก ในตลาดสดเทศบาลตำบลตาดทอง ภายใต้กิจกรรม "ทำความดีด้วยหัวใจ ลดภัยสิ่งแวดล้อม" โดยเริ่มตั้งแต่วันที่ 1 มกราคม 2563

3.4 กิจกรรมใส่ผ้าไทย ใช้ถุงผ้า หิ้วตะกร้า ถือปิ่นโต พนักงานและลูกจ้างเทศบาลตำบลตาดทอง

3.5 กิจกรรมนวัตวิถีใหม่ชาวตาดทอง ใส่ใจสุขภาพ และสิ่งแวดล้อม ภายใต้กิจกรรม “งานศพ อาหารจานเดี่ยว”

 3.6 จัดทำสื่อประชาสัมพันธ์การสร้างจิตสำนึกในการอนุรักษ์ทรัพยากรธรรมชาติ และเผยแพร่ข้อมูลข่าวสารเกี่ยวกับนโยบายสิ่งแวดล้อมให้กับสาธารณชนหน่วยงานที่เกี่ยวข้องทราบ

**๓. พื้นที่ดำเนินโครงการและกลุ่มเป้าหมาย**

เทศบาลตำบลตาดทอง อำเภอเมือง จังหวัดยโสธร

**4. งบประมาณ** **จำนวน 20,๐๐๐ บาท**

 ตั้งจ่ายประจำปีงบประมาณ พ.ศ. ๒๕๖3 แผนงานสาธารณสุข งานบริหารทั่วไปเกี่ยวกับสาธารณสุข งบดำเนินงาน ค่าใช้สอย โครงการรณรงค์และประชาสัมพันธ์ เพื่อสร้างจิตสำนึกในการอนุรักษ์ทรัพยากรธรรมชาติ ตั้งไว้จำนวน 20,000 บาท เพื่อจ่ายใช้จ่ายในการดำเนินการ อบรมเชิงปฏิบัติการ ประชุม สัมมนา ค่าอาหาร ค่าอาหารว่างและเครื่องดื่ม จัดทำการรณรงค์ประชาสัมพันธ์ เผยแพร่ความรู้ ค่าตอบแทนวิทยากร ค่าวัสดุอุปกรณ์เครื่องเขียนแบบพิมพ์ รวมถึงค่าใช้จ่ายอื่น ๆ ในการดำเนินงาน

 /5.ระยะ...

-3-

**5. ระยะเวลาดำเนินโครงการ/แผนการดำเนินงาน**

|  |  |
| --- | --- |
|  **แผนงาน /กิจกรรม** | **ระยะเวลาดำเนินงาน ปีงบประมาณ 2563** |
| **ต.ค.** | **พ.ย.**  | **ธ.ค.** | **ม.ค.**  | **ก.พ.** | **มี.ค.** | **เม.ย.**  | **พ.ค.**  | **มิ.ย**  | **ก.ค.**  | **ส.ค** | **ก.ย.** |
|  | **แผนงานที่ ๑ การอบรมให้ความรู้สร้างจิตสำนึกในการอนุรักษ์ทรัพยากรธรรมชาติอย่างต่อเนื่องและมีประสิทธิภาพ** |
| ๑.๑ การประชุม อบรมพนักงานและลูกจ้าง เทศบาลตำบลตาดทอง |  |  |  |  |  |  |  |  |  |  |  |  |
| ๑.๒ การอบรมให้ความรู้ ให้แก่ประชานทั่วไป |  |  |  |  |  |  |  |  |  |  |  |  |
| ๑.๓ การอบรมให้ความรู้ ให้แก่นักเรียนในเขตเทศบาลตำบลตาดทอง |  |  |  |  |  |  |  |  |  |  |  |  |
| 1.4 การประชุม อบรมหลักเกณฑ์การเป็นสำนักงานสีเขียว (Green Office) |  |  |  |  |  |  |  |  |  |  |  |  |
|  | **แผนงานที่ ๒ การดำเนินกิจกรรม** |  |  |
| 2.1 การดำเนินงานดำเนินการจัดกิจกรรมตามมาตรฐานสำนักงานสีเขียว (Green Office) |  |  |  |  |  |  |  |  |  |  |  |  |
| ๒.๒ ใส่ผ้าไทย ใช้ถุงผ้า หิ้วตะกร้า ถือปิ่นโต พนักงานและลูกจ้างเทศบาลตำบลตาดทอง  |  |  |  |  |  |  |  |  |  |  |  |  |
| ๒.๓ กิจกรรมการลด ละ เลิกใช้พลาสติก ในตลาดสดเทศบาลตำบลตาดทอง ภายใต้กิจกรรม "ทำความดีด้วยหัวใจ ลดภัยสิ่งแวดล้อม" โดยเริ่มตั้งแต่วันที่ 1 มกราคม 2563 |  |  |  |  |  |  |  |  |  |  |  |  |
| 2.4 กิจกรรมนตวิถีใหม่ชาวตาดทอง ใส่ใจสุขภาพ และสิ่งแวดล้อม ภายใต้กิจกรรม “งานศพ อาหารจานเดี่ยว” |  |  |  |  |  |  |  |  |  |  |  |  |
|  | **แผนงานที่ ๓ จัดทำสื่อประชาสัมพันธ์การสร้างจิตสำนึกในการอนุรักษ์ทรัพยากรธรรมชาติ และเผยแพร่ข้อมูลข่าวสารเกี่ยวกับนโยบายสิ่งแวดล้อม** |
| 3.1 สื่อประชาสัมพันธ์สำนักงานสีเขียว (Green Office) |  |  |  |  |  |  |  |  |  |  |  |  |
| ๓.๒ สื่อประชาสัมพันธ์การลด ละ เลิกใช้พลาสติก ในตลาดสดสดเทศบาลตำบลตาดทอง ภายใต้กิจกรรม "ทำความดีด้วยหัวใจ ลดภัยสิ่งแวดล้อม" |  |  |  |  |  |  |  |  |  |  |  |  |
| ๓.3 สื่อประชาสัมพันธ์การสร้างจิตสำนึกในการอนุรักษ์ทรัพยากรธรรมชาติ และเผยแพร่ข้อมูลข่าวสารเกี่ยวกับนโยบายสิ่งแวดล้อมในชุมชน |  |  |  |  |  |  |  |  |  |  |  |  |
|  | **แผนงานที่ ๔ การติดตาม ประเมินผล**  |
| ๔.๑ การถอดบทเรียน สรุปผล และการจัดทำรายงาน |  |  |  |  |  |  |  |  |  |  |  |  |

 /6.ผล...

 -4-

**6. ผลประโยชน์ที่คาดว่าจะได้รับ**

6.1 เทศบาลตำบลตาดทองระบบนิเวศน์ที่อุดมสมบูรณ์และคนในชุมชนอนุรักษ์และหวงแหน คงไว้ซึ่งทรัพยากรธรรมชาติที่เป็นแหล่งประโยชน์ในพื้นที่

6.2 พนักงานเทศบาล ลูกจ้าง และประชาชนทั่วไปได้รับทราบถึงภัยอันตรายต่าง ๆ อันเกิดจากปัญหาสิ่งแวดล้อม ดังนั้น จึงมุ่งมั่นและตระหนักแก้ไขปัญหาสิ่งแวดล้อม

6.3 พนักงานเทศบาล ลูกจ้าง และประชาชนทั่วไปรู้จักและเลือกซื้อสินค้าและบริการที่เป็นมิตรกับสิ่งแวดล้อมจะเป็นที่รู้จักแพร่หลายและได้รู้ว่ามีประโยชน์อย่างไร

6.4 พนักงานเทศบาล ลูกจ้างเทศบาล และประชาชนทั่วไปได้ทราบข้อมูลข่าวสารต่าง ๆ เกี่ยวกับนโยบายสิ่งแวดล้อม

6.5 เทศบาลตำบลตาดทองดำเนินการตามมาตรฐานสำนักงานสีเขียว (Green Office) เป็นองค์กรมีสภาพแวดล้อมที่ดีเหมาะสมในการปฏิบัติงานอันเนื่องมาจากการจัดการสิ่งแวดล้อมและปราศจากมลพิษ มีการปรับปรุงสภาพแวดล้อมที่ดีอย่างต่อเนื่องและมีประสิทธิภาพ เป็นต้นแบบ และแบบอย่างที่ดีให้แก่ชุมชน

**ผู้เขียนโครงการ/ผู้เสนอโครงการ**

 ...........................................................

 ( นางสาวอุสุมา เวชกามา )

 ผู้อำนวยการกองสาธารณสุขและสิ่งแวดล้อม

**ผู้เห็นชอบโครงการ**

 ว่าที่ร้อยตรี..................................................

 ( พิชิต กันยาวรรณ )

 ปลัดเทศบาลตาดทอง

**ผู้อนุมัติโครงการ**

.......................................................

 ( นายพิบูล ฝ่ายดี )

 นายกเทศมนตรีตำบลตาดทอง